open-index/open-wikipedia-markdown huggingface dataset:
הנרי קבוט לודג'

**הנרי קבוט לודג**' (באנגלית: **Henry Cabot Lodge**; 12 במאי 1850 – 9 בנובמבר 1924) היה פוליטיקאי ומדינאי אמריקאי, סנאטור מטעם מסצ'וסטס במשך 31 שנים (1893 – 1924) והיה מנהיג הרוב בסנאט מטעם המפלגה הרפובליקנית בממשלי הנשיאים וורן הרדינג וקלווין קולידג'. הוא נודע בעיקר בהנהגת ההתנגדות המרה בסנאט להצטרפות ארצות הברית לתוך חבר הלאומים בהמשך למלחמת העולם הראשונה.

## חייו
לודג' התחנך באוניברסיטת הרווארד וב-1876 השלים דוקטורט בהיסטוריה. הוא המשיך לפעול באוניברסיטת הרווארד למשך שלוש שנים נוספות בתור מרצה ולאורך חייו רם מספר רב של כתבי עת וספרים היסטוריים. בהמשך החל בקריירה פוליטית במנגנון המפלגתי הרפובליקני בתוך מסצ'וסטס וב-1887 נבחר לחבר בית הנבחרים של ארצות הברית, הבית התחתון של הקונגרס. ב-1893 נבחר לסנאטור מטעם מדינת מסצ'וסטס.

עם כניסתה של ארצות הברית למלחמת העולם הראשונה לצד מדינות ההסכמה ב-1917 תחת ממשל וודרו וילסון הדמוקרטי, קרא לודג' לתמיכה של מפלגתו במאמץ המלחמה. לאחר המלחמה התנגד לודג' לחבר הלאומים שקידם וילסון מחשש כי הארגון יפגע בריבונותה של ארצות הברית ויחייב אותה להתערב במאבקים שאין לה אינטרסים בהם. כאשר הרפובליקנים השיגו רוב בסנאט ב-1919, התמנה לודג' לראש ועדת החוץ. דרך משרה זאת התנגד נחרצות לקביעותיה של ועידת השלום בפריז ולחבר הלאומים בפרט. וילסון ולודג' החלו ביריבות פוליטית שהסתכמה בניצחונו של לודג' עם בלימת המעורבות האמריקאית בחבר הלאומים בידי הסנאט.

במהלך הבחירות לנשיאות ב-1920 ניצחונו המוחץ של המועמד הרפובליקני וורן הרדינג חיזק את עמדתו הפוליטית של לודג'. בהמשך הוא היה אחד מארבעת הנציגים האמריקאים במהלך הוועידה הימית בוושינגטון. לודג' היה מתומכי התנועה הציונית וממקדמיה הראשיים של החלטת לודג'-פיש (לצד המילטון פיש השלישי), שקבעה כי ארצות הברית תומכת בהצהרת בלפור ובהקמתו של "בית לאומי" לעם היהודי בארץ ישראל. לודג' נפטר בעודו מכהן בסנאט ב-9 בנובמבר 1924. לודג' היה סבו של הנרי קבוט לודג' הבן.

## חיים אישיים
בשנת 1871, הוא התחתן עם אנה "נני" קבוט מילס דייוויס, בתו של האדמירל צ'ארלס הנרי דייוויס. נולדו להם שלושה ילדים:
* קונסטנס דייוויס לודג' (1872–1948), אשתו של חבר בית הנבחרים של ארצות הברית  (מ-1892 עד 1918) והבריגדיר גנרל קלרנס צ'ארלס ויליאמס (מ-1923 עד 1948)
* ג'ורג' קבוט לודג' (1873–1909), משורר ופוליטיקאי ידוע. גם בניו של ג'ורג', הנרי קבוט לודג' הבן (1902–1985) וג'ון דייוויס לודג' (1903–1985), הפכו לפוליטיקאים.
* ג'ון אלרטון לודג' השני (1876–1942), אוצר אמנות.

## קישורים חיצוניים

* 
* הנרי קבוט לודג', באתר הסנאט האמריקאי 
* הנרי קבוט לודג', באתר בית הנבחרים האמריקאי 
* הנרי קבוט לודג', באתר גלריית הדיוקנאות הלאומית 
* 
* 
* 

קטגוריה:אמריקאים ילידי מסצ'וסטס
קטגוריה:פוליטיקאים אמריקאים
קטגוריה:חברי הסנאט של ארצות הברית ממסצ'וסטס
קטגוריה:פוליטיקאים אמריקאים במלחמת העולם הראשונה
קטגוריה:המפלגה הרפובליקנית (ארצות הברית)
קטגוריה:בעלי תואר דוקטור מאוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1850
קטגוריה:אמריקאים שנפטרו ב-1924
ארפאד פלוטאי

**ארפאד פלוטאי** (במקור **שוורץ**, בהונגרית: **Palotay Árpád**; אויפשט, 17 ביולי 1880 – בודפשט, 23 בדצמבר 1950) היה זמר אופרה (בס) ובמאי, מורה לשירה. בעלה של זמרת האופרה מריה בודנוביץ'. התחום המשמעותי ביותר בעבודתו היה הוראת שירה ופיתוח קול ביחד עם אשתו, הקריירות של זמרים מפורסמים רבים התחילו אצלם.

## ביוגרפיה
ארפאד פלוטאי נולד במשפחה יהודית כבנם של אדולף שוורץ ושל ננטה פישר. ארפאד סיים את בית הספר למשחק של סידי ראקושי בבודפשט, ואחר כך למד שורה ופיתוח קול בברלין. ב-15 ביוני 1911 התחתן עם השחקנית מריה מונהייט בבודפשט. הם התגרשו בשנת 1915. הוא נישא בשנית ב-27 ביוני 1917. אשתו השנייה הייתה זמרת האופרה מריה בודנוביץ'.

פלוטאי החל את דרכו המקצועית באופרטות בתיאטרון קיראי ולאחר מכן חתם חוזה ב"אופרת העם" (נקראת היום תיאטרון ארקל). לאחר פעילותו בבודפשט נסע שוב לברלין והפך חבר בלהקתו של מקס ריינהרדט. במהלך מלחמת העולם הראשונה שב לבירת הונגריה והפך לאמן של "תיאטרון מרכז העיר" ובשנת 1918 של "תיאטרון מדיאסאי". לאחר פשיטת הרגל של התיאטרון, בסתיו 1919, קיבל אותו בית האופרה של בודפשט כזמר פרטי (פרילנס). ב-8 באוקטובר 1919 ערך את הופעת הבכורה שלו כברון דופול *ב*לה טרוויאטה. הוא שיחק בעיקר תפקידי קומפרימריו (קומפרימריו הוא תפקיד משנה קטן באופרה), עד סוף עונת 1940–1941 כשנאלץ להפסיק את הופעותיו בשל יהדותו עקב החוק היהודי השני והחוק היהודי השלישי.

בשנת 1933 מונה לספרן בית האופרה ולעוזר במאי, ומאוחר יותר לבמאי. בתקופה זו החל ללמד תלמידים פרטיים. אחרי מלחמת העולם השנייה שב לעבודתו באופרה הפך ל"אמן הזמר" במוסד (אדם המלמד מישהו לשיר לפי כללי המוזיקה) ומילא תפקיד זה עד 1948.

## תפקידיו


## ראו גם
* תמונה חתומה של ארפאד פלוטאי

## לקריאה נוספת
[שמאל|ממוזער|369x369 פיקסלים| באופרה [טורנדוט בתפקיד מנדרין, 1927]]
* ארפאד פלוטאי במאגר המידע של בית האופרה הממלכתי של הונגריה
* לקסיקון לאמנות התיאטרון ההונגרי
* לקסיקון הדרמה ההונגרית
* לקסיקון ביוגרפי הונגרי
* 100 שנה לבית האופרה של בודפשט. עורך גזה שטאוד Budapest, 1984. מוציא לאור מוזיקה. 

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים הונגרים
קטגוריה:זמרי אופרה יהודים
קטגוריה:ניצולי השואה: הונגריה
קטגוריה:זמרי אופרה יהודים הונגרים
קטגוריה:שחקני תיאטרון יהודים הונגרים
קטגוריה:מורים למוזיקה בהונגריה
קטגוריה:במאי תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1880
קטגוריה:הונגרים שנפטרו ב-1950
דייוויד איימס

**[[סר]] דייוויד אנתוני אנדרו איימס** (באנגלית: **Sir David Anthony Andrew Amess**; 26 במרץ 1952 – 15 באוקטובר 2021) היה פוליטיקאי בריטי מהמפלגה השמרנית. כיהן כחבר הפרלמנט הבריטי 38 שנים, תחילה מטעם מחוז בסילדון ולאחר מכן מטעם מחוז סאות'נד מערב, עד לרציחתו ב-15 באוקטובר 2021.

## ראשית חיים וקריירה
דייוויד אנתוני אנדרו איימס נולד ב-26 במרץ 1952 בפלייסטו, אסקס (כיום חלק מניוהאם, לונדון). בן למשפחה ממעמד הפועלים, הוא היה הבן של ג'יימס איימס, חשמלאי, ואשתו, מוד מרטין, מעצבת שמלות. ג'יימס חונך בתור רומי קתולי כמו אימו. מוד נפטרה ב-12 באוקטובר 2016 בגיל 104.

## קישורים חיצוניים

* 
* 

* 

## הערות שוליים

קטגוריה:חברי המפלגה השמרנית (הממלכה המאוחדת)
קטגוריה:קורבנות רציחות פוליטיות בממלכה המאוחדת
קטגוריה:חברי הפרלמנט של הממלכה המאוחדת (1983–1987)
קטגוריה:חברי הפרלמנט של הממלכה המאוחדת (1987–1992)
קטגוריה:חברי הפרלמנט של הממלכה המאוחדת (1992–1997)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:פוליטיקאים בריטים
קטגוריה:בריטים שנולדו ב-1952
קטגוריה:בריטים שנפטרו ב-2021
לינור דויטש

**לינור דויטש** (נולדה ב-27 בספטמבר 1982) היא נציגת ציבור, שותפה מייסדת ומנכ"לית לובי 99. היא עורכת דין במקצועה, פמיניסטית ואקטיביסטית. בוגרת יחידה 8200, מומחית לרגולציה וייעוץ פוליטי, בוגרת תואר ראשון במשפטים ומדע המדינה ותואר שני במגדר מאוניברסיטת תל אביב. נבחרה לרשימת "100 המשפיעים של דה-מרקר" במהלך השנים 2017, 2018, 2019, 2020 ו-2021 וזוכת אות "אבירת איכות השלטון" לשנת 2019. בנוסף, נכללה ברשימות האקטיביסטיות של ליידי גלובס וכלכליסט.

## ביוגרפיה
לינור דויטש נולדה ב-27 בספטמבר 1982 בבאר שבע וגדלה בגן יבנה, בצבא שירתה ביחידה 8200. לאחר הצבא למדה באוניברסיטת תל אביב, ושם סיימה תואר ראשון במשפטים ומדע המדינה ותואר שני במגדר.

בשנים 2009 עד 2011 הייתה עוזרת פרלמנטרית של ח"כ שי חרמש (קדימה). לאחר מכן כיהנה כסמנכ"ל רגולציה ויועמ"ש בהתאחדות האיכרים בישראל בין השנים 2011 עד 2015 ועבדה כעוזרת פרלמנטרית ויועצת פוליטית בכנסת.

דויטש פרשה והחליטה לחבור בהקמת מיזם "לובי 99" כלוביסטית הציבורית הראשונה. הארגון ממומן מתרומות הציבור בהוראות קבע.

כותבת לעיתון "הארץ", למדור הבלוגים של "זמן ישראל" ולעיתון "גלובס".

במאי 2023 השתתפה בתוכנית הטלוויזיה התיעודית "מדורות השבטים" של כאן 11.

## פרסים
זכתה באות אבירת איכות השלטון 2019 בקטגוריית מאבק חברתי-ציבורי מטעם התנועה לאיכות השלטון.

## חיים אישיים
לינור דויטש נשואה ואם לשניים. היא מתגוררת בתל אביב.

## קישורים חיצוניים

* 
* 

## הערות שוליים

קטגוריה:חיילות יחידה 8200
קטגוריה:מנכ"ליות ישראליות
קטגוריה:מנכ"לים ישראלים
קטגוריה:זוכי אות אביר איכות השלטון
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:גן יבנה: אישים
קטגוריה:תל אביב-יפו: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982
גזה לאסלו

ד"ר **גזה לאסלו** (במקור **לווינגר**, בהונגרית: **László Géza**; ראצסנטמיקלוש, 14 במרץ 1886 – בודפשט, 12 בנובמבר 1955) היה מורה לשירה ולפיתוח קול מפורסם, במקור עורך דין יהודי-הונגרי. הוא הקים דור של זמרי וזמרות אופרה הונגרים גדולים בקריירה שלו (רבים מהם יהודים). אשתו הייתה אולגה האסלבק, מצו-סופרן מפורסמת בבית האופרה של בודפשט.

## ביוגרפיה
גזה לאסלו נולד למשפחה יהודית. הוריו היו לאיוש לווינגר מנהל אחוזה ומרגיט בלאו. הוא גדל בערבות הונגריה ואז עבר לבודפשט ללימודים בית ספר התיכון. שם המורה שלו היה פונגראץ קאצ'ו מלחין, מורה למוזיקה, מנהל-מורה בתיכון ריאלי ראשי, לאסלו קיבל ממנו את ההכשרה המוזיקלית הראשונה שלו והם נשארו בידידות טובה מאוד עד מותו המוקדם של קאצ'ו בגיל 50. במקביל הוא סיים את לימודי המשפטים באוניברסיטת בודפשט (כיום שמה אוניברסיטת אטווש לוראנד) ומ-1906 עד 1908 גם את האקדמיה למוזיקה ע"ש פרנץ ליסט, שם היה תלמידו של גיאורג אנתס (זמר אופרה גרמני (טנור), אחד מגדולי זמרי ואגנר בתקופתו, דמות גדולה בהיסטוריה של האופרה ההונגרית, מורה באקדמיה למוזיקה בבודפשט והמנהל הראשי של בית האופרה של בודפשט). לאסלו המשיך את לימודי השירה ופיתוח הקול בברלין ובמילאנו, אך נאלץ לחזור הביתה עם פרוץ מלחמת העולם הראשונה. ב-7 ביולי 1914 נשא את אולגה האסלבק בבודפשט. הוא עבד כעורך דין במשך חמש שנים עד הכרזת הרפובליקה הסובייטית ההונגרית. בין שתי המלחמות העולם ואחרי מלחמת העולם השנייה (כניצול שואה) עבד אך ורק כמורה לזמרה ולפיתוח קול.

## מתלמידיו המפורסמים
* שאנדור פרקש
* פירושקה אנדאי
* גיטה הלאס
* מיהאי סקיי

## לקריאה נוספת
* לקסיקון אומנויות הבמה ההונגריות
* ארז'בט קומלושי זוכרת את ד"ר גזה לאסלו
* בנצה סאבולצ'י - אלדאר טוט: לקסיקון מוזיקה. העורך הראשי: דנש ברטה. בודפשט, 1965. מוציא לאור מוזיקה.
* נתוניו במוזיאון הספרותי פטפי

## קישורים חיצוניים

## הערות שוליים

קטגוריה:עורכי דין יהודים הונגרים
קטגוריה:מורים למוזיקה בהונגריה
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1886
קטגוריה:הונגרים שנפטרו ב-1955
קינדריל

**קינדריל** (באנגלית: ****) היא חברה ציבורית שהוקמה בספטמבר 2021, כפיצול מחברת IBM. אל החברה החדשה הועברו שירותי ניהול תשתיות IT שנתנה חברת IBM באמצעות חטיבת IBM Global Technology Services - GTS שלה. בעקבות הפיצול תתמקד IBM בתוכנה ובשירותי מחשוב ענן, אך תמשיך לתמוך במחשבי סדרה Z  וסדרת Power  שלה.

ההחלטה על הפיצול התקבלה באוקטובר 2020, והחברה החדשה הוקמה בספטמבר 2021. בחברה החדשה מועסקים כ-90,000 עובדים, ולה כ-4,600 לקוחות ביותר ממאה מדינות, בהם 75 מתוך 100 החברות שברשימת Fortune 100. מכירותיה השנתיות מגיעות ל-19 מיליארד דולר. לחברה הועברו מ-IBM כ-3,000 פטנטים. מנכ"ל החברה הוא מרטין שרוטר ונשיא החברה הוא אלי קינן.

חברת IBM ערכה ספין-אוף של החברה החדשה, שבמסגרתו 80.1% מהמניות של קינדריל חולקו בין בעלי המניות של IBM, כך שכל חמש מניות של IBM זיכו את בעליהן במניה אחת של קינדריל. בתחילת נובמבר 2021, לאחר השלמת תהליך זה, החברה נרשמה למסחר בבורסה לניירות ערך בניו יורק.

חברת הבת קינדריל ישראל בע"מ הוקמה בפברואר 2021, והחל מחודש נובמבר 2021 מתקיימת כחברה ויישות עסקית ומשפטית עצמאית. מנהל קינדריל ישראל הוא דרור פרל.

## קישורים חיצוניים
* 

## הערות שוליים

קטגוריה:חברות אמריקאיות
קטגוריה:חברות שירותי מחשוב
קטגוריה:חברות הנסחרות בבורסה לניירות ערך בניו יורק
שנג'ואו 13

**שנג'ואו 13** (בסינית: **神舟十三号** או **神舟13**, פיניין: **Shénzhōu13**) היא טיסת חלל סינית ששוגרה ב-15 באוקטובר 2021. היא טיסת החלל הסינית השמינית והטיסה השלוש עשרה של תוכנית שנג'ואו. החללית נושאת שלושה טייקונאוטים של צבא השחרור העממי בטיסה השנייה לתחנת החלל טיאנגונג.

טיסת החלל היא הראשונה במסגרת משימות שאמורות להימשך שישה חודשים (180 יום).  בפועל, הטיסה נמשכה 182 יום, וקבעה שיא חדש של שהות בחלל לסינים. לאחר מכן, שהות של שישה חודשים על גבי תחנת החלל תהפוך למשך הזמן הרגיל של צוותי הטיסה הסיניים.

## משימה
המשימה כללה ביקור בתחנת החלל, פירוק חללית מטען, פעילות חוץ-רכבית וביצוע מחקרים.

## צוות
שמאל|ממוזער|תרשים חללית שנג'ואו
הצוות הוכרז במסיבת עיתונאים שנערכה ב-14 באוקטובר 2021. מייג'ור גנרל בחיל התמיכה האסטרטגית גָ'אי גְ'ה-גָאנְג הוא טייס חלל ותיק שהיה על טיסת שנג'ואו 7. הקולונל וָאנְג יָאפִּינְג טסה בשנג'ואו 10 והייתה האישה הראשונה שתבקר בתחנת החלל טיינגונג, בעוד הקולונל יֵה גוָאנְגְפֿוּ מבצע את טיסתו הראשונה לחלל.

בעקבות השהות של 182 יום, ואנג קבעה שיא שהייה בחלל מבחינת שהות מצטברת בחלל עבור טייקונאוט או טייקונאוטית סינית. כמו כן הייתה לסינית הראשונה שביצעה הליכת חלל

## תיאור משמימה
החללית שוגרה מכן שיגור מס' 43 במרכז שיגור הלוויינים ג'יוצ'ו'אן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. משלחת מס' 2 לתחנת החלל החלה לפעול.

עוד בטרם שיגור החללית, ב-20 בספטמבר לתחנת החלל שוגרה חללית מטען Tianzhou 3. היא התחברה לתחנת החלל וכ-6 טון מטען. בין משימות הצוות היה לפרק את המטען ולהעביר אותו לתחנת החלל.

ב-7 בנובמבר ג'אי ג'יגאנג וואנג יאפינג ביצעו פעילות חוץ-רכבית שנמשכה כ-6.5 שעות. בין היתר בפעילות זו הותקנו ציודים נוספים בחלק החיצוני של תחנת החלל.

ב-7 בנובמבר ג'אי ג'יגאנג ויֵה גוָאנְגְפֿוּ ביצעו פעילות חוץ-רכבית שנמשכה כ-6.5 שעות. בין היתר בפעילות זו הותקנו ציודים נוספים בחלק החיצוני של תחנת החלל.

ב-6 בינואר 2022 בוצע שינוי מיקום עגינה של חללית מטען Tianzhou 2. חללית זו התנתקה סופית מתחנת החלל ב-27 במרץ ונשרפה בכניסה לאטמוספירה.

ב-16 באפריל חללית התנתקה מתחנת החלל ונחתה בהצלחה באזור מדבר גובי.

## קישורים חיצוניים

* תיאור המשימה באתר spacefacts

## הערות שוליים

קטגוריה:חלליות סיניות
קטגוריה:תוכנית שנג'ואו
קטגוריה:2021 במדע
קטגוריה:2021 ברפובליקה העממית של סין
המילטון פיש השלישי

**המילטון פיש השלישי** (באנגלית: **Hamilton Fish III**; 7 בדצמבר 1888 – 18 בינואר 1991) היה מדינאי, פוליטיקאי ואיש צבא אמריקאי אשר שירת במלחמת העולם הראשונה בחזית המערבית. פיש בהמשך כיהן כחבר בית הנבחרים של ארצות הברית, הבית התחתון בקונגרס האמריקאי, מטעם מדינת ניו יורק בין השנים 1920–1945 והיה חבר המפלגה הרפובליקנית.

## ביוגרפיה
המילטון פיש נולד בגאריסון, מדינת ניו יורק ב-7 בדצמבר 1888. אביו היה המילטון פיש השני, חבר קונגרס מטעם מדינת ניו יורק בבית הנבחרים. בדומה לאביו ולסבו המילטון פיש השלישי גם הוא נכנס לפוליטיקה המקומית של ניו יורק כחבר המפלגה הרפובליקנית. עם זאת, בניגוד לאביו ולסבו, שלמדו בבית ספר למשפטים באוניברסיטת קולומביה, המילטון פיש השלישי הלך ללמוד באוניברסיטת הרווארד. בשל דמותו המרשימה, גובהו יותר מ-2 מטרים, הוא היה שחקן בקבוצת הכדורגל של הרווארד. הוא היה כה מוצלח עד שהוא הוכנס מאוחר יותר אל היכל התהילה של כדורגל המכללה.

כאשר סיים את לימודיו קיבל הצעה להפוך לקפטן בצבא ארצות הברית של רגימנט מתגייסים אפרו-אמריקאים שנקרא "הארלם הלפייטרס" (Harlem Hellfighters). הוא קיבל את משרת הפיקוד ונשלח לצרפת, לשרת בחזית המערבית במלחמת העולם הראשונה. הוא שב בסיומה של המלחמה לארצות הברית כוותיק מלחמה מעוטר בדרגת מייג'ור ואז החל את דרכו בפוליטיקה. הוא התמנה לחבר בית הנבחרים מטעם המפלגה הרפובליקנית וכיהן בתפקיד זה במשך עשרים וחמש שנים בקונגרס. במהלך שירותו בקונגרס, קידם לצד הסנאטור, הנרי קבוט לודג' את החלטת לודג'-פיש, שקבעה כי ארצות הברית תומכת בהצהרת בלפור ובהקמתו של "בית לאומי" עבור העם היהודי בארץ ישראל.

המילטון פיש השלישי תמך בהתבודדות המדינית של ארצות הברית ונקט בעמדה אנטי-קומוניסטית. כמו כן, התנגד נחרצות, בדומה לרוב חברי מפלגתו, להצטרפות ארצות הברית לתוך חבר הלאומים שקידם הנשיא הדמוקרטי המכהן, וודרו וילסון. פיש קידם חקיקה בקונגרס עבור אנדרטת החייל האלמוני שהוקמה לזכר חללי מלחמת העולם הראשונה. בנוסף לאנדרטה הזאת קיים קבר החיילים האלמונים בבית הקברות הלאומי ארלינגטון לזכר חללי מלחמת האזרחים האמריקנית. פיש היה ממתנגדיו החריפים של פרנקלין דלאנו רוזוולט ומדיניותו הכלכלית של הניו דיל, בטענה כי המדיניות הובילה להארכתו של השפל הכלכלי הגדול.

מאוחר יותר, המילטון פיש תויג בידי יריביו הפוליטיים בהיותו אוהד הנאציזם ואיבד את מושבו בבית הנבחרים במהלך הבחירות לקונגרס ב-1945. לאחר הפסדו הפוליטי פרש ומאוחר יותר כתב אוטוביוגרפיה המתארת את הקריירה הפוליטית שלו. לבסוף, ב-18 בינואר 1991, המילטון פיש השלישי נפטר בגיל 102, ובכך היה לאמריקאי המבוגר ביותר שכיהן בקונגרס.

## קישורים חיצוניים

* המילטון פיש השלישי, באתר בית הנבחרים האמריקאי 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:פוליטיקאים אמריקאים
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:פוליטיקאים אמריקאים במלחמת העולם השנייה
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי היכל התהילה של פוטבול המכללות
קטגוריה:בוגרי אוניברסיטת הרווארד
קטגוריה:מעוטרי אות לגיון הכבוד
קטגוריה:מעוטרי כוכב הכסף
קטגוריה:אמריקאים שהגיעו לגיל מאה
קטגוריה:אמריקאים משתפי פעולה עם הנאצים
קטגוריה:אמריקאים שנולדו ב-1888
קטגוריה:אמריקאים שנפטרו ב-1991
בלו אוריג'ן NS-18

**בלו אוריג'ן NS-18** הייתה משימת טיסה תת-מסלולית בחלל של Blue Origin ששוגרה ב-13 באוקטובר 2021. המשימה הייתה הטיסה השמונה עשרה של רכב השיגור והחללית המשולבים של ניו שפרד. זה היה השיגור השני של צוות ניו שפרד. הצוות כלל את סגן נשיא מבצעי המשימה והטיסות של בלו אוריג'ן, אודרי פאוארס, מהנדס לשעבר של נאס"א והאוסטרלי השלישי בחלל כריס בושיזן, סגן יו"ר מדעי החיים ובריאות בחברת התוכנה הצרפתית דאסו סיסטמס גלן דה פריס והשחקן הקנדי-אמריקאי וויליאם שאטנר, שהפך לאדם המבוגר ביותר לטוס לחלל. הטיסה שוגרה מאתר השיגור התת-מסלולי של בלו אוריג'ן במערב טקסס.

בגיל 90, שטנר הוא האדם המבוגר ביותר שטס לחלל, ועבר את השיא שהחזיקה וואלי פאנק, בת ה-82, במשך שלושה חודשים מאז טיסתה בטיסת Blue Origin NS-16. לפי Blue Origin, שאטנר היה אורח החברה בטיסה ולא נאלץ לשלם עבור הטיול.

בעודו בחלל, שאטנר חווה את אפקט המבט הכולל וביטא אותו בשידור חי במצלמה בשיחה שלאחר הטיסה עם ג'ף בזוס.

## צוות
בצוות היו אודרי פאוארס, כריס בושויזן, גלן דה פריס וויליאם שאטנר.

## קישורים חיצוניים
* Blue Origin תשגר היום את וויליאם שאטנר לחלל! הנה איך לצפות בו בשידור חי.
* המהנדס האוסטרלי מצטרף לוויליאם שאטנר על טיסת החלל בלו אוריג'ן של ג'ף בזוס
## הערות שוליים

קטגוריה:2021 במדע
קטגוריה:טיסות חלל פרטיות
קטגוריה:2021 בארצות הברית
דרגות חופש (סטטיסטיקה)

בסטטיסטיקה, **דרגות חופש** מתייחסות למספר המשתנים הבלתי תלויים במודל סטטיסטי החופשיים לשינוי. הם משמשים לקביעת גודל המדגם הדרוש למחקר ולחישוב מבחנים סטטיסטיים.

בהסקה סטטיסטית, דרגות החופש קובעות את מספר התצפיות הבלתי תלויות במדגם. לדוגמה, אם מחקר בוחן את הקשר בין שני משתנים, דרגות החופש יהיו שוות למספר התצפיות פחות מספר המשתנים. הסיבה לכך היא שמספר המשתנים, או הפרמטרים, שיש להעריך על מנת להתאים את המודל לנתונים, מגביל את דרגות החופש.

בבדיקת השערה סטטיסטית, דרגות החופש משמשות לחישוב p-value, שהוא ההסתברות לקבל נתון מבחן קיצוני כמו זה שנצפה, בהינתן שהשערת האפס נכונה. דרגות החופש משמשות גם לחישוב הערכים הקריטיים לסטטיסטיקת המבחן, המשמשים כדי לקבוע אם יש לדחות את השערת האפס או לא.

ישנן דרכים שונות לחישוב דרגות חופש עבור סוגים שונים של מודלים סטטיסטיים. לדוגמה, במבחן t, דרגות החופש מחושבות כמספר התצפיות פחות שתיים (שכן יש להעריך מהנתונים את הממוצע ואת סטיית התקן). במבחן ANOVA (ניתוח שונות) דרגות החופש מחושבות כמספר התצפיות פחות מספר הקבוצות.

## דוגמה
לדוגמה, במחלה מסוימת חולים גברים ונשים, ומעוניינים לדעת מה ההסתברות שחולה מסוים שנבחר באופן מקרי מאוכלוסיית החולים הוא גבר, וגם מה ההסתברות שחולה מסוים הוא אישה. ניתן לאמוד את ההסתברות הראשונה על ידי חלוקת מספר הגברים באוכלוסייה (או במדגם) בגודל האוכלוסייה (או המדגם) הכולל. באותו אופן ניתן לאמוד את ההסתברות השנייה על ידי חלוקת מספר הנשים באוכלוסייה בגודל האוכלוסייה. עם זאת, ברור כי סכום שתי ההסתברויות שווה ל-1, ולכן ברגע שבו נאמדה אחת משתי ההסתברויות נקבע האמדן להסתברות המשלימה. מכאן שבאמידת שתי הסתברויות אלה יש רק דרגת חופש אחת.

## היסטוריה
מושג דרגות החופש בסטטיסטיקה הועלה לראשונה בשנת 1825 על ידי גאוס בהקשר של שיטת הריבועים הפחותים. ההגדרה המודרנית נוסחה על ידי ויליאם סילי גוסט (תחת שם העט "סטודנט") ב-1908, בהקשר של התפלגות t. המונח עצמו הופיע לראשונה במאמר של רונלד פישר מ-1922 שעסק בהתפלגות חי בריבוע בהקשר של בדיקת השערת אי תלות בלוחות שכיחות.

## קישורים חיצוניים
* 

## הערות שוליים

קטגוריה:סטטיסטיקה
מוזיאון האוויר והחלל של טלסה ופלנטריום

**מוזיאון האוויר והחלל בטלסה ופלנטריום** (באנגלית: **Tulsa Air and Space Museum & Planetarium**, בראשי תיבות: **TASM**) הוא מוזיאון תעופה וחלל בטלסה, אוקלהומה, ארצות הברית. הוא ממוקם בפינה הצפון מערבית של נמל התעופה הבינלאומי טלסה . יש בו 1,800 מ"ר של תערוכות היסטוריות, פעילויות מעשיות ומטוסי וינטאג'. בשנת 2006 נוסף למוזיאון פלנטריום בעל כיפה מלאה.

## תערוכות במוזיאון
בהאנגר 1 מוצגת היסטוריה כרונולוגית של התעופה בטלסה. תערוכת "הסנוניות הראשונות" מציגה את תחילתה של התעופה בטלסה, תוך התמקדות מיוחדת בחלוץ התעופה של טלסה, דאנקן מקינטייר . התערוכה הבאה היא בעיקרה העתק בקנה מידה של מסוף נמל התעופה בסגנון הארט דקו המקורי של טלסה, כל זאת ועוד, יחד עם מסמכים ותצלומים היסטוריים. תערוכת הניצולים של פרל הארבור מציגה מסך מגע אינטראקטיבי המאפשר למבקרים להאזין לניצולי אוניית המערכה אוקלהומה  מההתקפה על פרל הארבור, המשתפים בחוויותיהם מאותו יום גורלי.
ממוזער|תערוכה במוזיאון האוויר והחלל של טלסה, המציגה את סיפור הכשרתם של 42 אנשי צוות טכני של חיל האוויר הישראלי, מיד לאחר קום המדינה.
התערוכה ממלחמת העולם השנייה מדגישה את תרומתה של טלסה למלחמה, עם מצגות על חברת המטוסים ספרטן , ספרטן קולג' לאווירונאוטיקה וטכנולוגיה  ומפעל הפצצות דאגלס. תערוכת תעופה מסחרית מציגה מדים היסטוריים, מסמכים ותמונות של אמריקן איירליינס, טראנס וורלד איירליינס וחברות מסחריות אחרות. אמריקן איירליינס זוכה לתשומת לב מיוחדת בשל נוכחותו בטלסה של בסיס תחזוקת המטוסים הפרטיים הגדולה בעולם, בבעלות אמריקה האמריקאית. תערוכת החלל מציגה מידע על השתתפותה של טלסה בתוכניות החלל המאוישות והבלתי מאוישות, החל בכנס לשימושים שלווים בחלל שהתקיים בטלסה ב-26 במאי 1961. לאסטרונאוטים מאוקלהומה ניתן שם כבוד, בעוד שלמבקרים יש הזדמנות להפעיל דגם של הזרוע הרובוטית של מעבורת החלל. 

תערוכה לא שגרתית, מיוחדת לסיפור הכשרתם של 42 אנשי צוות טכני של חיל האוויר הישראלי הצעיר, שבשנת 1949 הגיעו לספרטן קולג' לתעופה וטכנולוגיה בטלסה, להכשרה בת 9 חודשים. הם "אומצו" למשך שהייתם שם על ידי משפחות הקהילה היהודית של טלסה. עם סיום הכשרתם, חזרו לישראל כמכונאי מטוסים מוסמכים.

בשנת 2006, נפתח פלנטריום לצדו של המוזיאון, וכחלק בלתי נפרד ממנו. וכרטיס הכניסה למוזיאון כולל בתוכו כניסה לסרט אחד מתוך הסרטים המוצגים על כיפת הפלנטריום.

## קישורים חיצוניים
* 

* אוקלהומה ומלחמת העולם העולם השנייה, החברה ההיסטורית של אוקלהומה (OHS).

## הערות שוליים

קטגוריה:טלסה
קטגוריה:ארצות הברית: מוזיאונים
קטגוריה:פלנטריומים
מוזיאון סורויה

**מוזיאון סורויה** (בספרדית: **Museo Sorolla**) הוא מוזיאון שמתעד את חייו ואת עבודתו של הצייר הספרדי חואקין סורויה. המוזיאון ממוקם במדריד, ספרד, והוא הוקם בבית שהיה שייך למשפחת סורויה ושימש גם כסטודיו של חואקין סורויה משנת 1909 ועד לשנת 1923.

## תולדות הבית
ממוזער|מבנה מוזיאון סורויה במדריד
סורויה נולד בוולנסיה וחי שם עד 1890, לבד מתקופות לימודיו, במדריד, ברומא ובפריז.

בשנת 1890 הוא עבר עם משפחתו למדריד. באותה התקופה כבר זכה סורויה להכרה נרחבת. על אף שלא היה זה תחום העניין העיקרי שלו, הוא הפך לצייר פורטרטים מבוקש עבור אישים ידועי שם מתחומי הכלכלה, האומנות והפוליטיקה. עיסוק זה הכניס לו רווחים נאים שאפשרו לו לבנות את ביתו במדריד.

מקור כספי נוסף להון שנדרש עבור בנית הבית נבע מתערוכה שהתקיימה בניו יורק באותן השנים, וזכתה להצלחה גדולה. בכספים אלה, ב-1909, סורויה רכש חלקת אדמה בחלק הגבוה של מדריד. שם, האדריכל אנריקה מריה רפולס תכנן עבורו את בית חלומותיו. בתוך הבית שולב גם הסטודיו של סורויה, מה שאפשר לו להימצא תדיר קרוב למשפחתו.

## תולדות הגן
בשנת 1908 סורויה ביקר בארמון אלהמברה, בגרנדה, ספרד, ואת רשמיו הלא מחמיאים ניתן למצוא במכתב שכתב לרעייתו: "כל כך הרבה שיש, כל כך הרבה חצרות". הוא אף סיכם את התיאור בניסוח "חצרות קטנות, משרות עצב". אולם, תוך זמן קצר, הוא נשבה בקסם השליו של הגנים. הוא ניסה לבטא ביצירותיו את אפקט הצל והשמש היוקדת, העוברים כמו במסננת דרך עלי הצמחים. כמו כן, הוא התמקד בצללים ובהשתקפויות על קירות, בבריכות, במזרקות ובקשתות.

כאשר בנה את ביתו, עיצב בעצמו גן, כמעשיהם של מונה, רנואר וסזאן. הגן מעוצב בסגנון ולנסיה וסביליה ומשולבים בו פסלים בסגנון אר נובו, עמודים קלאסיים, ו. בכך יצר מרחב אשר היה עכשווי, אירופאי וים תיכוני כאחד, והיווה בעבורו מקום מרגוע והשראה. המספר הרב של ציוריו שבהם מוצג הגן, בעונות שונות ובשעות שונות של היום, מעיד על החשיבות שסורויה יחס לגן. הגן היווה אלמנט מרכזי ביצירתו של סורויה בשנים 1916-1920.

ביוני 1920, תוך כדי ישיבה מול כן הציור בגן, לקה בשבץ מוחי חריף, שממנו לא התאושש עד מותו, ב-1923.

## מורשת
בשנת 1925, קלוטילד גרסיה דה קסטיליו, אלמנתו של חואקין סורויה, ציוותה את הבית ואת תכולתו לממשלת ספרד, בתנאי שהוא יהפוך למוזיאון לזכרו של בעלה. המוזיאון נפתח ב-1932.

המוזיאון הוא אחד הבתים השמורים ביותר של צייר אירופאי, ומוצג בו אוסף גדול מיצירותיו של סורויה. בבית נמצאים גם רוב החפצים שרכש האומן במהלך חייו, כגון פסלים, עבודות קרמיקה, תלבושות מסורתיות, תכשיטים, מכתבים וצילומים.

## גלריה

קובץ:Sorolla's garden (1).jpg|הגן במוזיאון סורויה
קובץ:Sorolla's garden (2).jpg|מדרגות בחצר מוזיאון סורויה
קובץ:Sorolla's garden (3).jpg|גן המוזיאון


## קישורים חיצוניים

* 

* מוזיאון סורויה, באתר Google Arts & Culture
* על המוזיאון, באתר תיירות מדריד
* מידע על חייו של סורויה באתר הגלריה הלאומית של לונדון

## הערות שוליים

קטגוריה:מדריד: מבנים
קטגוריה:מדריד: מוזיאונים
קטגוריה:ספרד: מוזיאונים
גלבקוסמוס

**גלבקוסמוס** (ברוסית: **Главкосмос**) היא חברה בת של תאגיד המדינה "רוסקוסמוס", המבצעת פעילות כלכלית ושיווקית בתחום הטילים והטכנולוגיה בחלל, משתתפת בארגון ובביצוע מחקר ופיתוח, כולל יצירת טכנולוגיית חלל. משימתה העיקרית של החברה היא לקדם ולשווק את הישגי תעשיית החלל הרוסית לשווקים העולמיים ולנהל פרויקטים מורכבים לחלל.

## היסטוריה
החברה הוקמה בשנת 1985 כמחלקה במשרד לבניית מכונות כלליות של ברית המועצות בשם המינהל הראשי ליצירה ושימוש בטכנולוגיית חלל לשימוש כלכלי, מחקר מדעי ושיתוף פעולה בינלאומי בתחום החלל (Главное управление по созданию и использованию космической техники для народного хозяйства, научных исследований и международного сотрудничества в мирном освоении космоса).

עם קריסת ברית המועצות, המינהל הפך ב-4 בדצמבר 1991 לארגון עצמאי תומך של סוכנות החלל הרוסית, שנועד ליישם פרויקטים מסחריים בתחום הטילים והטכנולוגיה בחלל בשיתוף עם מדינות זרות וסוכנויות וחברות חלל. בעשור וחצי הבאים נחתמו בחרה ויושמו למעלה מ-120 חוזים בינלאומיים. שלושה לוויינים הודים מסדרת IRS שוגרו, הלוויין הארגנטינאי הראשון שוגר באמצעות רכב שיגור רוסי, נערכו בדיקות טיסה של רכב השיגור ההודי GSLV (2001, 2003) עם יחידת חמצן-מימן רוסית. בוצעה עבודה ליצירת מערכות תקשורת חלל המבוססות על לווייני תקשורת רוסיים ופיתוח סוגים חדשים של חלליות. תערוכות של רקטות וטכנולוגיות חלל אורגנו באופן קבוע ברוסיה ומחוצה לה, פרויקטים מסחריים אחרים מיושמים, כולל פרויקטים חלוציים בפרסום בחלל על גבי תחנות מסלול ועל כדור הארץ. החברה גם מפתחת את תחום תיירות חלל עבור רוסקוסמוס.

## קישורים חיצוניים
* 

## הערות שוליים

קטגוריה:תוכנית החלל הרוסית
קטגוריה:תוכנית החלל הסובייטית
קטגוריה:חברות חלל
קטגוריה:רוסקוסמוס: חברות
רעש בראוני

[הספקטרום של רעש בראוני עם שיפוע של 20 דציבלים בכל [דקאדה|ממוזער|שמאל|250px]]
**רעש בראוני** (נודע גם בשמות **רעש חום** ו**רעש אדום**) הוא אות רעשי הנוצר כתוצאה מתנועה בראונית, לכן הוא השם החלופי לרעש הילוך מקרי. 
## מקור השם
השם "רעש חום" לא מגיע מהצבע החום, אלא תרגום מאנגלית שם משפחתו של רוברט בראון שתיעד את התנועה האקראית של חלקיקים זעירים הצפים במים. השם "רעש אדום" מגיע מהאנלוגיה ל"רעש לבן"/"אור לבן"; רעש אדום חזק יותר באורכי גל אדומים, בדומה לקצה האדום בספקטרום הנראה.

## הסבר
הייצוג הגרפי של אות הקול מחקה תבנית של תנועה בראונית. צפיפות ההספק היא ביחס הפוך ל-f^2. כלומר, ישנה עצימות גבוהה יותר בתדרים הנמוכים מאשר ברעש ורוד. העוצמה יורדת ב-6 דציבלים בכל אוקטבה (20 דציבלים בכל דקאדה), ונשמע יותר "רך" מאשר רעש לבן ורעש ורוד. הרעש נשמע כמו שאגה חלשה של מפל מים או גשם כבד.

לתנועה בראונית יש התפלגות נורמלית, אבל "רעש אדום" יכול להופיע עבור כל סיגנל עם תדר 1 / f^2 בספקטרום.

## ספקטרום ההספק
תנועה בראונית, הנקראת גם **[[תהליך וינר]]** מושגת כאשר האינטגרל של סיגנל רעש לבן הוא:
: W(t) = \int_0^t \frac{dW(\tau)}{d\tau} d\tau 

משמע, שהתנועה הבראונית היא אינטגרל של רעש לבן dW(t), שהצפיפות הספקטרלית שלו היא שטוחה:

: S_0 = \left|\mathcal{F}\left[\frac{dW(t)}{dt}\right](\omega)\right|^2 = \text{const} 

שימו לב ש-\mathcal{F} מציינת התמרת פורייה כך ש S_0 הוא קבוע. תכונה חשובה של ההתמרה הזו היא הנגזרת של התפלגות ההתמרה:
: \mathcal{F}\left[\frac{dW(t)}{dt}\right](\omega) = i \omega \mathcal{F}[W(t)](\omega) 

ומכאן ניתן להסיק שההספק הספקטרלי של רעש בראוני הוא:
: S(\omega) = \big|\mathcal{F}[W(t)](\omega)\big|^2 = \frac{S_0}{\omega^2} 

המסלול של תנועה בראונית אינדיבידואלית מייצגת ספקטרום S(\omega)=S_0/\omega^2, כאשר המשרעת S_0 היא משתנה אקראי, גם בגבול של מסלול אינסופי.

### דוגמה

## ראו גם
* רעש לבן

## קישורים חיצוניים

## הערות שוליים

קטגוריה:רעש (אלקטרוניקה)
מרכז בקרת הטיסה של בייג'ינג

[שמאל|ממוזער|400x400 פיקסלים| המתקן הראשי לאחר [שנג'ואו 7|משימת שנג'ואו-7.]]
**מרכז בקרת הטיסה של בייג'ינג** (בסינית: **北京航天飞行控制中心**), הידועה בעבר בשם **מרכז הפיקוח והבקרה של בייג'ינג**, הוא מרכז פיקוד לתוכנית החלל הסינית הכולל את משימות שנג'ואו וממוקם בפרבר צפונית מערבית לבייג'ינג. הכניסה הראשית של מרכז החלל ממוקמת בצומת כביש בייקינג וכביש יו יי.
## אטימולוגיה
שמו של המרכז שונה ל-北京 航天 飞行 控制 (מילולית: מרכז בקרת הטיסה בבייג'ינג) בשנת 2006. החל ממרץ 2009, לא פורסמה הודעה רשמית לשינוי שמו הרשמי באנגלית בהתאם לשמה הסיני החדש ושמו באנגלית הוא **Beijing Aerospace Command and Control Center**, מרכז הבקרה והפיקוד לאוויר וחלל בבייג'ינג.
## תיאור

קובץ:Beijing Aerospace Command and Control Center Entrance.jpg|הכניסה הראשית למרכז
מרכז החלל מפוקח ומנוהל על ידי ממשלת הרפובליקה העממית של סין.

המרכז מנהל משימות פיקוח, טלמטריה, מעקב ופיקוד על חלליות. הבניין נמצא בתוך מתחם שזכה לכינוי "עיר התעופה והחלל". המתחם נוצר בתחילה למשימות החלל המאוישות של סין, הידוע כ"פרויקט 921". המרכז התפתח להיות אחראית למשימת צ'אנג-אה 1 ולמשימת החלל הבין-כוכבית הסינית-רוסית, פובוס גרונט. מרכז מפקח גם על משימות שנג'ואו בעזרת ארבע ספינות מעקב מסוג יואן ונג. למרכז מספר חברות בנות ייעודיות באמצעות לווייני התקשורת מדגם סינו ואינמרסט.

## ראו גם
* תוכנית החלל הסינית
## הערות שוליים

קטגוריה:פיקוד ושליטה
קטגוריה:תוכנית החלל הסינית
זכויות להט"ב באוזבקיסטן

**לסביות, הומואים, טרנסג'נדרים וביסקסואלים (להט"ב) ב[[אוזבקיסטן]]** מתמודדים עם אתגרים משפטיים שלא חווים תושבים הטרוסקסואלים. יחסי הומוסקסואלים בין גברים אינם חוקיים באוזבקיסטן. עונש על רקע עבירה על איסור זה נע בין קנס לשלוש שנות מאסר.

אוזבקיסטן היא אחת משתי מדינות פוסט-סובייטיות בלבד בהן פעילות הומוסקסואלית של גברים נותרה פלילית, יחד עם טורקמניסטן.

## מעמד בחוק

חוק העונשין 1994/95 (מתוקן 2001)
* § 120

"הומוסקסואליות, כלומר, יחסי מין מרצון בין שני גברים - ייענשו במאסר עד שלוש שנים".
[ממוזער|209x209px|פעילי זכויות להט"ב [אוזבקים מפגינים לצד דגל אוזבקיסטן במצעד הגאווה בניו יורק, 2017]]

## טבלת סיכום

## הערות שוליים

אוזבקיסטן
קטגוריה:אוזבקיסטן
אוזבקיסטן
חברת החלל הלאומית

**חברת החלל הלאומית** (רוסית: **Национальная космическая компания**) היא חברת חלל רוסית פרטית העוסקת בייצור רכבי שיגור קלים, לוויינים ולוויינים זעירים ופיתוח מנועים לכלי שיגור וחלליות. מטה החברה והמפעל ממוקמים בעיר קרסנויארסק.
## היסטוריה
בספטמבר 2019 השתתפה החברה בתערוכת התעופה והחלל הבינלאומית בז'וקובסקי, כאשר הציגה את טיל השיגור "סיביר" (במסגרת הצגת הפרויקט נקרא "אדלר"). הוצג טיל שני שלבים המיועד לשיגור מטענים שמשקלם עד 1,000 קילוגרמים למסלול לווייני נמוך מסונכרן-שמש. הטיל נועד לשגר לווייני חישה מרחוק, לווייני תקשורת, לוויינים מטאורולוגיים והתקנים אחרים, רצוי בגודל מיקרו וננו. בשלב הראשון נעשה שימוש במנוע סדרתי RD-108A (המשמש גם ביחידה המרכזית של רכב השיגור "סויוז") ובשלב השני מנוע המבוסס על תא ההיגוי RD-108 עם סיבי פחמן. כדי לחסוך כסף, הטיל פותח במפעל תעשייתי אזרחי.

ביוני 2020 בוצע שיגור לדגם אב טיפוס של טילים מדגם "ויאטקה" באתר הניסויים במחוז קירוב. הטיל המריא לגובה של 15 ק"מ, מהירות של 2,500 קמ"ש. במהלך הניסוי נבדקה מערכת הטלמטריה ומערכת החילוץ.

באוגוסט 2020 הושלמו בדיקות של מנוע הטיל לשלב השני של רכב השיגור "סיביר". המנוע הוא מוצר מונוליטי, שנוצר במדפסת תלת מימד תוך שימוש באיתור נקודתי שכבה אחר שכבה של אבקת מתכת INCONEL 718. מעיל הקירור בעל עיצוב סגור עם אספקת נוזל קירור במחזור ומתאן שמהווה מרכיב של הגז הדליק.

החברה הפסיקה להתקיים בשנת 2022 בעקבות מעצר הנהלה.

## מימון
החברה ממומנת על ידי משקיעים רוסים פרטיים. תקציב הפיתוח לשנים 2020–2024 הסתכם במאה מיליון דולר.

עלות פרויקט רכבי השיגור מדגם "סיביר" נאמדת בכ-60 מיליון דולר, אותם מתכננת החברה ליישם באמצעות השקעה פרטית. על פי הבטחות הנהלת החברה, עלות שיגור אחד היא 5.83 מיליון דולר, והחזר הפרויקט של רכב השיגור יהיה 2.5 שנים. הפרויקט מיושם במשותף עם חברת Lin Industrial (ברוסית: «Лин Индастриал»), שמשרדיה ממוקמים בעיר החדשנות סקולקובו.

## קישורים חיצוניים
* 

## הערות שוליים

קטגוריה:תוכנית החלל הרוסית
קטגוריה:חברות חלל
קטגוריה:2019 ברוסיה
קטגוריה:חברות רוסיות
קטגוריה:קרסנויארסק
זכויות להט"ב בטורקמניסטן

**לסביות, הומואים, טרנסג'נדרים וביסקסואלים (להט"ב) ב[[טורקמניסטן]]** מתמודדים עם אפליה פעילה, סטיגמטיזציה ואתגרים משפטיים שלא חווים תושבים הטרוסקסואלים. טורקמניסטן היא אחת משתי המדינות הפוסט-סובייטיות היחידות בהן פעילות הומוסקסואלית של גברים נותרה פלילית, יחד עם אוזבקיסטן.

## מעמד בחוק

הומוסקסואליות נתפסת מבחינה מוסדית בטורקמניסטן כסוג של הפרעה נפשית.

הומוסקסואליות גברית אינה חוקית במפורש ו-"מעשה סדום" - המוגדר כקיום יחסי מין בין גברים - ניתן לעונש של חמש שנות מאסר לכל היותר על פי החוק המשפטי הטורקמני (פרק 18, סעיף 35) לפני התיקון לשנת 2019 אשר הטיל שנתיים על פי קוד 1997. חקירות הנאשמים דווחו כמשפילות בצורה גסה וכוללות עינויים מצד גורמים מדיניים שאינם ממשלתיים. תביעות חוזרות ונשנות עלולות לגרום לשיקום חובה במרפאות פסיכיאטריות. החוק אומנם נאכף לעיתים רחוקות לפני עלייתו של גורבנגולי ברדימוחמדוב לנשיאות. קוד "SSR" הטורקמני, שאומץ לראשונה בשנת 1927, היה בעל הוראות מפורטות בהרבה.

לא קיימות הוראות עונשין להומוסקסואליות נשית, אשר יחד עם טרנסקסואלים הן קטגוריה בלתי נראית בחוק הטורקמני.

### חקיקת אי-הפללה והגנה
טורקמניסטן דחתה בעקביות בקשות ליישם חקיקה נגד אפליה על רקע נטייה מינית וזהות מגדרית, אף על פי שהתבקשה על ידי מספר מדינות באמצעות שלוש סקירות תקופתיות אוניברסליות. בדיאלוג עם אגפים שונים של האו"ם, טורקמניסטן נימקה את המסגרות המפלות בטענה כי "כל סטייה היא איום פוטנציאלי למרקם המסורות והחברה הטורקמניות".

בפברואר 2021 ציינה ממשלת המדינה בפני משרד הנציב העליון לזכויות אדם של האו"ם בנוגע לכוונות "לשקול מחדש את נימוק המאמר המפליל יחסים חד-מיניים בין גברים" ו-"ללמוד את האפשרות להכניס חקיקה נגד אפליה".

## חברה ותרבות
בטורקמניסטן אין חברה אזרחית, התקשורת בבעלותה כולה של המדינה, ועריכת סקרי שטח קשה מאוד. כל אלו מקשים מאוד על מעקב אחר זכויות להט"ב וסוגיות קשורות בשטחי המדינה.

באוקטובר 2019, רופא הומוסקסואל טורקמני עונה על ידי מנגנון המדינה במשך תקופה ארוכה, לפני שנעלם זמנית.

במאי 2020 נעצרו מספר אישים ידועים מתעשיית הדוגמנות באשמת הומוסקסואליות. במשך השנים תועדו מקרים של גברים הומוסקסולים טורקנים אשר חיפשו מקלט במדינות האיחוד האירופי, ולסביות טורקניות בארצות הברית.

## טבלת סיכום

## הערות שוליים

טורקמניסטן
קטגוריה:טורקמניסטן
טורקמניסטן
קטגוריה:להט"ב ואסלאם
זכויות להט"ב בטג'יקיסטן

**לסביות, הומואים, טרנסג'נדרים וביסקסואלים (להט"ב) ב[[טג'יקיסטן]]** מתמודדים עם אתגרים משפטיים שלא נתקלים בהם תושבים הטרוסקסואלים. פעילות הומוסקסואליות, הן לגברים והן לנשים, חוקית בטג'יקיסטן, אך זוגות חד-מיניים ומשקי בית בראשות זוגות חד-מיניים אינם זכאים לאותה הגנה משפטית העומדת לרשות זוגות נשואים הטרוסקסואליים.

אנשי להט"ב טג'יקים נוטים להתמודד עם אפליה תכופה, הטרדות ואלימות מצד הרשויות וציבור הרוב המוסלמי.

## מעמד בחוק
פעילות מינית חד-מינית של גברים ונקבות הן חוקיות בטג'יקיסטן מאז 1998. גיל ההסכמה הוא 16, ללא קשר למגדר או נטייה מינית.

## הכרה בזוגיות חד מינית
טג'יקיסטן לא מכירה באיחוד אזרחי, מעמד ידועים בציבור או נישואים חד מיניים.

## זהות מגדרית
נכון לדיווח משנת 2014, טרנסג'נדרים מתמודדים עם "סטיגמות ואפליה רבה" בטג'יקיסטן.

על פי החוק הטג'יקי, טרנסג'נדרים רשאים לשנות את המין החוקי שלהם בדרכון אם ימסרו הצהרה רפואית שהם עברו ניתוח לשינוי מין. אולם בפועל, חוסר המודעות, יחד עם שחיתות ובירוקרטיה, מצביע על כך שהתהליך יכול להיות הרבה יותר קשה.

נכון לשנת 2014, היו רק שתי פעולות לשינוי מגדרי בטג'יקיסטן, הראשונה בשנת 2001 והשנייה בינואר 2014.

## תנאי מחיה
אף על פי שהחוק מתיר פעילות הומוסקסואלית, תנאי המחיה במדינה עוינים כלפי אנשי להט"ב. מצב זה נובע בעיקר מהדת והאמונות המקומיות, כמו גם מהשפעה חיצונית. הטרדות מצד המשטרה והציבור הן שכיחות.

בשנת 2017 ערכו הרשויות "רשימה רשמית" של אזרחי להט"ב בעקבות שתי פעולות מדינה בשם "מוסר" ו-"טיהור".

### אקטיביזם
אקטיביזם למען זכויות להט"ב בטג'יקיסטן אינו נתמך במדינה, בין אם על ידי הממשלה או רוב האזרחים בחברה. "Tajikistan for Equality" (טג'יקיסטן עבור שוויון), אשר נוסד בשנת 2019 על ידי אודינשו שרופוב, הוא ארגון התמיכה היחיד לאנשי להט"ב המוכר על ידי ממשלת טג'יקיסטן.

## עמדה ציבורית
למנהיגים דתיים אסלאמיים ישנה השפעה משמעותית על עמדתה של החברה הטג'קית בנושאי להט"ב. המופתי העליון של טג'יקיסטן סיידמוקארם עבדולקודירזודה גינה בפומבי את יחסים הומוסקסואלים וכינה אותם כ-"אסון". בנוסף, גינה מדינות שהותירו נישואים חד מיניים, והתבטא נגד פעילי זכויות אדם וחוקים המגנים על אנשי להט"ב מפני אפליה.

מספר פסיכולוגים ורופאים טג'יקיים רואים בהומוסקסואליות סוג של התמכרות הדומה להתמכרות לסמים ואלכוהוליזם, ומספקים "שיטות ריפוי" אם כי ארגון הבריאות העולמי הגדיר טיפולים מסוג זה כפסאודו-מדעים. מספר מקרים של טיפול לא מכובד לחולים בקרב קהילת הלהט"ב על ידי צוות רפואי דווחו במשך השנים.

## טבלת סיכום

## הערות שוליים

טג'יקיסטן
קטגוריה:טג'יקיסטן
טג'יקיסטן
קטגוריה:להט"ב ואסלאם
זכויות להט"ב באבחזיה

**לסביות, הומואים, טרנסג'נדרים וביסקסואלים (להט"ב) ב[[אבחזיה]]** מתמודדים עם אתגרים משפטיים שאינם חווים תושבים הטרוסקסואלים. הומוסקסואליות היא חוקית מאז שנת 1991 בשטחי הישות.

עד 2008 הייתה אבחזיה מחוז בצפון-מערב גאורגיה. לאחר המלחמה בדרום אוסטיה הכריזה על עצמאות, אשר הוכרה על ידי הפדרציה הרוסית. נכון ל-2021, מכירות באבחזיה כמדינה עצמאית רוסיה, ניקרגואה, ונצואלה נאורו וסוריה. יתר מדינות העולם כולל האו"ם רואות בה כחלק מגאורגיה. כתוצאה מההכרה השנויה במחלוקת בקרב מדינות העולם של שטחה, עריכת סקרי שטח של זכויות להט"ב היא קשה עבור קביעת עובדות. כל אלו הופכים זמינות של נתוני מעקב אחר זכויות להט"ב וסוגיות בעלות ברית בשטחי הישות למעורפלות.

## מעמד בחוק
בשנת 1933 נוסף סעיף 121 לחוק הפלילי, עבור ברית המועצות כולה, שאסר במפורש הומוסקסואליות של גברים, עם עד חמש שנות עבודה קשה בכלא. ב-1 בינואר 1991 העבירה הרפובליקה האוטונומית הסובייטית הסוציאליסטית של אבחזיה אי-הפללה של הומוסקסואליות בשטחה.

## טבלת סיכום

## הערות שוליים

אבחזיה
קטגוריה:אבחזיה
אבחזיה
קטגוריה:זכויות להט"ב באירופה
איוואן (פירושונים)

קטגוריה:שמות פרטיים
קטגוריה:שמות משפחה
קטגוריה:שמות משפחה המבוססים על השם יוחנן
ג'ון ג'ורג' סוורבי

**ג'ון ג'ורג' סוורבי** (באנגלית:**John George Sowerby** ; 1849 – 1914) היה צייר ומאייר אנגלי מגייטסהד, ומנהל חברת אליסון-עבודות זכוכית, מפעל משפחתי שבמהלך שנות השמונים היה המפיק הגדול ביותר של זכוכית בכבישה בעולם.

הוא היה נכדו של חוקר הטבע ג'יימס סוורבי, ציוריו הוצגו באקדמיה המלכותית לאמנויות, ואיורי ספרי הילדים שיצר היו פופולרים.

## ביוגרפיה
נופיו וציורי הפרחים של סוורבי, אף שאינם רבים, תוארו כמושפעים מהאחווה הפרה- רפאליטית. הוא יצר עיצובים בהשראת תנועת אומנויות ומלאכות, ליצירת הזכוכית במפעל אליסון.

הוא שיתף פעולה עם הצייר הנרי ה. אמרסון בספר הילדים "תה אחר הצהריים" שהופיע בשנת 1880. הספר זכה לשבחי מבקרי ספרים אך עורר ויכוח: האמנית קייט גרינאוויי ותומכיה ראו בו חיקוי נחות יותר של הספר שלה "מתחת לחלון" משנת 1879. ההצלחה שלה הניבה השראה לגל של ספרים דומים. סוורבי טען כי האיורים אינם חיקויים של אמנותה של גרינאווי אלא רק באותו ז'אנר.

"תה אחר הצהריים" סבל גם מהדפסה גרועה וחוסר התאמה של צבע, עקב הביצוע שניתן לשלוש חברות חריטה שונות לפני ההוצאה לאור. אולם שניים מספרי הילדים המאוחרים של סוורבי ("בבית" ו"שוב בבית", שעוטרו על ידי תומאס קריין), נחשבים ליצירות מופת והוערכו על ידי רוג'ר דיקסון כ"בין הספרים היפים ביותר שהופקו אי פעם."

סוורבי התחתן עם איימי מרגרט יויסון בשנת 1872. נולד להם בן אחד וחמש בנות. בתו גיטה סוּורבי הפכה למחזאית ומחברת ספרים ידועה, ורבים מספריה אוירו על ידי אחותה מיליסנט סוורבי, שאיירה גם היא ספרי ילדים קלאסיים כגון הרפתקאות אליס בארץ הפלאות. ביתו המחזאית, הציגה במחזה שלה את ג'ון סוורבי, כבעלים של מפעל זכוכית כושל בצפון מזרח אנגליה במחלוקת עם ילדיו (1912).

סוורבי נפטר ב-14 בדצמבר 1914 בהורפורדשייר שם התגורר אחרי הפרישה.

## אליסון - עבודות זכוכית
משפחתו של סוורבי עסקה בייצור זכוכית מאז תחילת המאה ה-19, כאשר סבו ג'ורג' סוורבי היה שותף במפעלי הזכוכית של סטורברידג'. את המפעל ירש אביו של ג'ון ג'ורג', שפיתח את מפעל יצירת הזכוכית הגדול של אליסון בשנת 1852. הוא ניצל את המיכון כדי להגדיל את הייצור ולהגדיל את הרווחים.

ג'ון ג'ורג' סוורבי גדל לתוך העסק המשפחתי. בשנת 1871, בגיל 22, החל לעבוד במפעל כמנהל ומערבל צבעים. הוא רשם כמה פטנטים על חידושים בייצור זכוכית בשנות השבעים של המאה ה-19.

בשנת 1881 נבחר ג'ון ג'ורג' סוורבי ליו"ר הדירקטוריון הראשון. כהונתו כיו"ר הייתה קצרה: שני מיזמים ליצירות זכוכית ואמנות חרס ברמה הגבוהה ביותר הניבו עבודות משובחות אך הפסידו כסף, וג'ון ג'ורג' הודח כיו"ר החברה בנובמבר 1883.

אובדן ההכנסה הביא לפשיטת רגל שלו. בשנת 1896, הוא ניתק את כל הקשרים לעבודות הזכוכית על ידי מכירת מניותיו בחברה וכך איבד את מקור ההכנסה העיקרי שלו, אז הוא החל לעסוק בציור במשרה מלאה.

## גלריה

File:Afternoon Tea 1880 - Afternoon Tea.jpg

File:Afternoon Tea 1880 - In the Meadows.jpg

File:Afternoon Tea 1880 - The Young Musician.jpg

File:At Home 1881 (Rehearsal).jpg

File:At Home 1881 0025.jpg

File:In the Corner - At Home 1881 - J. G. Sowerby Thomas Crane.jpg

File:The Apple who was Afraid - At Home 1881 - J. G. Sowerby Thomas Crane.jpg

File:At Home 1881 (Mabel).jpg


## קישורים חיצוניים

## הערות שוליים

קטגוריה:ציירים בריטים
קטגוריה:מאיירים בריטים
קטגוריה:בריטים שנולדו ב-1849
קטגוריה:בריטים שנפטרו ב-1914
דאטה-דוג

**דאטה-דוג** (באנגלית: **Datadog**) היא חברת תוכנה אמריקאית, המפתחת פלטפורמת תוכנה כשירות לניטור שרתים ומסדי נתונים.
ממוזער|ארכיטקטורת המערכת
החברה מעסיקה כ-2,600 עובדים ומספקת שירותים ללקוחות ברחבי העולם. משרדיה הראשיים נמצאים בעיר ניו יורק, ארצות הברית.

## היסטוריה
דאטה-דוג הוקמה בשנת 2010 על ידי אליבר פומל (Olivier Pomel) ואלכסיס לקו (Alexis Lê-Quôc) במטרה לספק מערכת ניטור של מערכות מבוססות ענן.

בשנת 2012, גייסה כ-6.2 מיליון דולר בסבב גיוס בהובלת קרן אינדקס ונצ'רס (Index Ventures) וארטיפי ונצ'רס (RTP Ventures).

בשנת 2014, גייסה כ-15 מיליון דולר בסבב גיוס בהובלת קרן אופן וויו ונצ'רס (OpenView Ventures).

בשנת 2015, גייסה כ-31 מיליון דולר בסבב גיוס בהובלת קרן אינדקס ונצ'רס (Index Ventures) ורכשה את חברת מורטר דאטה (Mortar Data).

בסוף שנת 2015, פתחה החברה משרד מחקר ופיתוח בעיר פריז, צרפת.

בשנת 2016, גייסה כ-94.5 מיליון דולר בסבב גיוס בהובלת קרן אייקוניק קפיטל (ICONIQ Capital).

בשנת 2017, רכשה דאטה-דוג את חברות לוגמטיק (Logmatic) ומדומבו  (Madumbo).

בתאריך 19 בספטמבר 2019, החלה להיסחר בבורסה לניירות ערך הנאסד"ק וגייסה כ-648 מיליון דולר.

בשנת 2019, הקימה דאטה-דוג את חברת בת בטוקיו, יפן.

## קישורים חיצוניים

* 

* פרופיל חברת דאטה-דוג, באתר ביזפורטל
* דאטה דוג – כלבי השמירה בעידן הדיגיטלי, באתר אינטראקטיב ישראל
*מניית דאטה דוג, באתר גלובס

## הערות שוליים

קטגוריה:חברות תוכנה אמריקאיות
ויליאם בל סקוט

**ויליאם בל סקוט** (באנגלית: **William Bell Scott**; 1811 – 1890) היה אמן סקוטי בצבעי שמן וצבעי מים ולעיתים גם בהדפסה. הוא גם היה משורר ומורה לאמנות, והזיכרונות שלו שפורסמו לאחר מותו נותנים תמונה חיה של החיים במעגל האומנים הפרה-רפאליטים. הוא היה קרוב במיוחד לדנטה גבריאל רוזטי. הוא היה בין האמנים הבריטים הראשונים שתיארו בהרחבה את תהליכי המהפכה התעשייתית. הוא חזר ללונדון, עבד במחלקת המדע והאמנות עד 1885.

הוא צייר מחזור של נושאים היסטוריים מעורבים בסצנות מהתעשייה המודרנית עבור וולינגטון הול בנורת'מברלנד.

הוא לא צייר דיוקנאות רבים, אך דיוקנו של חברו אלגרנון צ'ארלס סווינבורן הוא דמותו האיקונית של הסופר. התחריטים שלו נועדו ברובם להמחשת ספריו.

## ביוגרפיה
ממוזער|איור מתוך האוטוביוגרפיה של ויליאם בל סקוט
הוא נולד באדינבורו - בנו של החרט רוברט סקוט (1777–1841),ואחיו היה הצייר ההיסטורי דייוויד סקוט (צייר). כשהיה צעיר למד אמנות וסייע לאביו, ופרסם איורים במגזינים הסקוטיים.

בשנת 1837 נסע סקוט ללונדון. שם הוא התפרסם כאמן והתמנה בשנת 1844 לאמן בית הספר הממשלתי לעיצוב בניוקאסל און טיין. הוא מילא את התפקיד במשך עשרים שנה, ועבד בארגון הוראת אמנות במסגרת מחלקת המדע והאמנות. בניוקאסל ביקר סקוט את משפחת רוזטי. ג'ון פיני היה בין תלמידיו.

אחרי 1870 סקוט שהה הרבה בלונדון, שם קנה בית בצ'לסי, והוא היה ידיד אינטימי של דנטה גבריאל רוזטי ובאותה העת היה בסכסוך מתמשך עם ג'ון ראסקין.

הוא התפטר מהמינוי במחלקת המדע והאמנות בשנת 1885, ומאז ועד מותו עסק בעיקר בכתיבת זכרונותיו, "הערות אוטוביוגרפיות", שפורסמו לאחר מותו בשנת 1892.

## עבודת אומנות
בנוסף לציורי שמן, בל סקוט עשה עבודות דקורטיביות רבות, בעיקר באולם וולינגטון. שם ליידי טרבליאן הזמינה אותו, לאחר שנתקלה בזיכרונותיו של אחיו דייוויד סקוט משנת 1850. הוא הפיק שמונה תמונות גדולות הממחישות את ההיסטוריה של נורת'ומבריה, עם דמויות בגודל טבעי, ונוספו להן שמונה עשר תמונות של "בלדת צ'יבי צ'ייס" בראשי הקשתות באולם. עבור טירת פנקיל הוא עיצב סדרה דומה, הממחישה את קורותיו של ג'יימס הראשון באוטביוגרפיה מהמאה ה-15 .

## כתבים
שירתו של סקוט, שפרסם במרווחי זמן (בעיקר שירים, 1875, שאוירו על ידי תחריטים שלו ושל אלמה-טדמה), מזכירה את ויליאם בלייק והושפעה במידה ניכרת מרוזטי. הוא גם כתב ביקורת אמנותית וספרותית.

## משפחה
בשנת 1839 נישא סקוט לטיטיה מרג'י נורקוי. הנישואים היו ללא ילדים.

בשנת 1860, בל סקוט ביקר בטירת פנקיל והחל שם בקשר עם תלמידתו הציירת אליס בויד, קשר שנמשך עד מותו בפנקיל בשנת 1890.

אף שהיו לו נשואים אומללים, בל סקוט סירב לגרום לשערורייה על ידי עזיבת אשתו, ולכן חילק את חייו עם שתי הנשים, בין לונדון ובין טירת פנקיל.

## גלריה

File:Clayton painting.jpg

File:Lamentation-King-Arthur-L.jpg

File:The Poets Harvest Home by William Bell Scott.jpg

File:William Bell Scott (1811-1890) - In the Nineteenth Century the Northumbrians Show the World what Can Be Done with Iron and Coal - 584372 - National Trust.jpg

File:William Bell Scott (1811-1890) - Pauline Jermyn (1816–1866), Lady Trevelyan - 584353 - National Trust.jpg

## קישורים חיצוניים

* 
* 

## הערות שוליים

קטגוריה:ציירים בריטים
קטגוריה:סופרים בריטים
קטגוריה:משוררים בריטים
קטגוריה:בריטים שנולדו ב-1811
קטגוריה:בריטים שנפטרו ב-1890
The Breaker

***The Breaker*** (בעברית: **השובר**) הוא אלבום האולפן השמיני של להקת הקאנטרי האמריקאית ליטל ביג טאון. האלבום יצא לאור ב-24 בפברואר 2017, על ידי חברת התקליטים קפיטול נאשוויל. מתוך האלבום, יצאו שלושה סינגלים: "Better Man", "Happy People" ו-"When Someone Stops Loving You".

האלבום הגיע למקום הרביעי במצעד הבילבורד 200, והראשון במצעד אלבומי הקאנטרי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליטל ביג טאון
קטגוריה:אלבומים באנגלית
קטגוריה:אלבומים שהופקו על ידי ג'יי ג'ויס
קטגוריה:אלבומי חברת קפיטול רקורדס
הנרי ה. אמרסון

**הנרי ה. אמרסון** (באנגלית: **Henry H. Emmerson**; 11 בנובמבר 1831 – 28 באוגוסט 1895), היה צייר ומאייר אנגלי.

## ביוגרפיה
אמרסון (לבית הטרינגטון). בגיל 13 נסע לניוקאסל, שם למד ציור וחריטה אצל ויליאם בל סקוט בבית הספר הממשלתי לאמנות. לאחר כשנתיים וחצי בהנחייתו של סקוט, נשלח אמרסון לפריז ללמוד במשך שישה חודשים בחסות איש דת שהתעניין בעבודתו. לאחר שובו התקבל לאקדמיה המלכותית בלונדון. 

עם שובו לצפון אנגליה, התגורר באבצ'סטר ופגש את אשתו לעתיד. אמרסון היה חבר מייסד ונשיא ראשון של מועדון Bewick - איגוד ניוקאסל של ציירים ומאיירים שכלל בין מייסדיו גם רוברט ג'ובלינג, ראלף הדלי, ג'ון סורטס ותומאס דיקינסון. ציוריו הבולטים של אמרסון, חלקם תלויים באקדמיה המלכותית, כוללים את "מכתב המלכה", "המבקרים", "החליפה הראשונה" ו"הפלישה הזרה". בסך הכל הוצגו 58 עבודות של אמרסון במהלך חייו באקדמיה המלכותית. 

אמרסון סיפק גם איורים לספרי ילדים, כולל "תה אחר הצהריים" (1880) עם ג'ון ג'ורג' סוורבי ו"הפריחה במאי", (1881), שניהם יצאו בהוצאת פרדריק וורן ושות'. תה אחר הצהריים, אף כי התקבלו היטב על ידי המבקרים, עורר ויכוח, שכן היו שטענו כי מדובר בחיקוי זול של הספר "מתחת לחלון", ספר פופולרי משנת 1879 מאת קייט גרינאווי.  גרינאוויי עצמה ראתה בספר "תה אחר הצהריים", "פיראטיות בוטה", בעוד שסוורבי טען שהאיורים אינם חיקויים אלא רק צוירו באותו הז'אנר. 

אמרסון היה ידוע גם כאצן בתקופתו. בילדותו אמרו שהוא המהיר ביותר בגילו בעולם. אמרסון היה אצן נלהב עד סוף ימיו, כמו גם חסיד נלהב של קבוצת הכדורגל של רוקליף.

אמרסון התחתן עם מרי בולטון מאבצ'סטר ב-1 באוגוסט 1857, והיו להם חמש בנות ושני בנים, שניהם היו גם אמנים.

אמרסון מת בביתו ב Cullercoats ב-28 באוגוסט 1895 בגיל 64, ונקבר בבית הקברות פרסטון בצפון שילדס.

בדצמבר 1895 התקיימה בניוקאסל תערוכה של יצירתו.

## גלריה

File:Edith Emmerson, Aged 3 - H. H. Emmerson.jpg

File:Henry Hetherington Emmerson (1831-1895) - Gilnockie Tower in 1530, Dumfriesshire - 1230254 - National Trust.jpg

File:Johnny Armstrong painting at Laing Art Gallery in Newcastle today.jpg

File:A Foreign Invasion - H. H. Emmerson.jpg

File:Afternoon Tea 08 Sewing.jpg

File:Afternoon Tea 1880 - The Peg Top.jpg

File:Afternoon Tea 1880 - The Runaway Ring.jpg

## קישורים חיצוניים

* 

## הערות שוליים

קטגוריה:ציירים בריטים
קטגוריה:מאיירים בריטים
קטגוריה:בריטים שנולדו ב-1831
קטגוריה:בריטים שנפטרו ב-1895